Íbúaþróun á Raufarhöfn hefur um langt árabil verið mjög neikvæð , og hafa ýmsar aðgerðir opinberra aðila og heimamanna ekki megnað að snúa þeirri þróun við . Byggðastofnun hefur fylgst grannt með þessari þróun , og telur áhugavert að skoða hvort hægt sé að nálgast umræðu um málefni Raufarhafnar á annan hátt en gert hefur verið hingað til , og ekki síst að leita leiða til að fá fram skoðanir og vilja íbúanna sjálfra hvað varðar áframhaldandi þróun byggðar á Raufarhöfn . Reynt verði að greina hverjar séu skyldur ríkisins , sveitarfélagsins og annarra opinberra aðila við íbúa Raufarhafnar , og hvaða væntingar íbúarnir hafi til þessara aðila . Undanfarna mánuði hefur verið unnið að undirbúningi slíkrar umræðu í samstarfi Byggðastofnunar , Atvinnuþróunarfélags Þingeyinga , Háskólans á Akureyri , Norðurþings og íbúasamtaka á Raufarhöfn . Mánudaginn 15. október boðuðu ofangreindir aðilar til fundar með íbúum staðarins í grunnskólanum á Raufarhöfn . Að auki komu fulltrúar verkalýðsfélagsins Framsýnar á fundinn , og munu eftirleiðis taka þátt í verkefninu , en einnig er til skoðunar að fá til samstarfs fleiri aðila . Fundargestum var skipt í umræðuhópa um eftirfarandi málefni : Umhverfi Vel var mætt og voru umræður upplýsandi og málefnalegar . Rætt var um stöðu samfélagsins og framtíðarsýn íbúanna , sérstaklega hvað þessa þrjá þætti varðar . Fjölmargar gagnlegar ábendingar og upplýsingar komu fram í þessum hópum sem unnið verður úr í framhaldinu . Fundurinn er hluti vinnuferlis fyrrgreindra stofnana og íbúa Raufarhafnar . Síðar verður efnt til almenns íbúafundar þar sem staðan og mögulegar lausnir verða til umræðu .